
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL ŠAKIŲ RAJONO SAVIVALDYBĖS TERITORIJOJE ESANČIŲ GYVENAMŲJŲ VIETOVIŲ TERITORIJŲ RIBŲ NUSTATYMO IR KEITIMO PLANO APKLAUSOS ORGANIZAVIMO IR KOMISIJOS SUDARYMO

2021 m. rugpjūčio       d. Nr. AT- 
Šakiai

[bookmark: _Hlk79393010]	Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu ir 45 straipsniu, Administracinių vienetų ir gyvenamųjų vietovių teritorijų ribų ir pavadinimų tvarkymo taisyklių, patvirtintų Lietuvos Respublikos Vyriausybės 1996 m. birželio 3 d. nutarimu Nr. 651 „Dėl administracinių vienetų ir gyvenamųjų vietovių teritorijų ribų ir pavadinimų tvarkymo", V skirsniu bei įgyvendindamas Šakių rajono savivaldybės tarybos 2021 m. liepos 30 d. sprendimą Nr. TS-228 „Dėl vietos gyventojų apklausų organizavimo“, Šakių rajono savivaldybės mero 2021 m. balandžio 7 d. potvarkio Nr. MAK-11 „Dėl kasmetinių atostogų suteikimo Dainiui Grincevičiui“ 2 punktu:
	1. Sudarau Šakių rajono savivaldybės teritorijoje esančių gyvenamųjų vietovių teritorijų ribų nustatymo ir keitimo plano vietos gyventojų apklausos organizavimo komisiją (toliau – Apklausos komisija):
Dainius Grincevičius − rajono savivaldybės administracijos direktorius, komisijos pirmininkas;
nariai:
Laima Savukaitienė − Ūkio, architektūros ir investicijų skyriaus vyr. specialistė;
Jurgita Didžiulienė − Barzdų seniūnijos seniūnė;
Vincas Dabravolskis − Gelgaudiškio seniūnijos seniūnas;
Saulius Naumavičius − Griškabūdžio seniūnijos seniūnas;
Renata Švelnytė − Kidulių seniūnijos seniūnė;
Anatolijus Kazlauskas − Kriūkų seniūnijos seniūnas;
Edvardas Belevičius − Kudirkos Naumiesčio seniūnijos seniūnas;
Ričardas Krikštolaitis − Lekėčių seniūnijos seniūnas;
Vytautas Andziulevičius − Lukšių seniūnijos seniūnas;
Laimutė Miliūnienė − Plokščių seniūnijos seniūnė;
Kęstutis Birbilas − Sintautų seniūnijos seniūnas;
Valdas Dumčius − Slavikų seniūnijos seniūnas;
Rita Grigaitienė − Sudargo seniūnijos seniūnė;
Dalius Jasevičius − Šakių seniūnijos seniūnas;
Giedrė Snudaitienė − Žvirgždaičių seniūnijos seniūnė.
	2. Suteikiu Apklausos komisijai įgaliojimus vykdyti Apklausą.
	3. Įpareigoju Apklausos komisiją:
	3.1. ne vėliau kaip per 5 darbo dienas pateikti Apklausos rezultatus rajono savivaldybės administracijos direktoriui ir paskelbti vietinėse visuomenės informavimo priemonėse, savivaldybės interneto svetainėje ir seniūnijų, kurių teritorijose įvyko Apklausa, skelbimo lentose;
	3.2. pateikti Apklausos rezultatus svarstyti artimiausiame rajono savivaldybės tarybos posėdyje.
	4. Teritorijos, kuriose bus vykdomos Apklausos – Šakių rajono savivaldybės seniūnijų gyvenamųjų vietovių teritorijos.
	5. Apklausų vykdymo vietos – Šakių rajono seniūnijų administraciniai pastatai, pagal kaimo gyvenamosios vietovės priklausymą atitinkamai seniūnijai.
	6. Apklausų data ir laikas – 2021 m. rugsėjo 7–9 d., Šakių rajono savivaldybės administracijos seniūnijų darbo valandomis.
	7. Apklausų būdas – tiesioginis gyventojų nuomonės įrašymas apklausos lapuose.
Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.


Administracijos direktoriaus pavaduotojas,
pavaduojantis administracijos direktorių	Redas Juškaitis 

